《谢易之自京回遗余文物七品各赋律诗一首谢之》
元代·张仲深

古来篆籀数冰斯，千载风流想见之。当代典刑遗老在，一庭光霁故人知。

屋梁落月疑颜色，翰墨生云揭宇眉。多谢心交题赠意，小斋从此是襟期。

作者简介：字子渊，庆元路人。生卒年均不详，约元惠宗至元中前后在世。生平事迹不详。著有子渊诗集六卷，《四库总目》多与遒贤、杨维桢、张雨、危素、袁华、周焕文、韩性、乌本良斯道兄弟倡和之作。古诗冲澹，颇具陶韦风格。